**RAPORTI RREGULLATIV**

**Përcaktimi i të Hyrave Maksimale të Lejuara për Ngrohtoren e Qytetit Termokos SH.A.**

**Sezoni i Ngrohjes 2020/2021**

*/Draft për konsultim publik/*

Prishtinë, shtator 2020

PËRMBAJTJA

[1 Hyrje 2](#_Toc21521371)

[2 Parimet dhe Formulimi i Metodologjisë Tarifore 3](#_Toc21521372)

[3 Përcaktimi i të Hyrave të Lejuara 6](#_Toc21521374)

[3.1 Vlerësimi dhe përcaktimi i kostove operative të lejuara 7](#_Toc21521375)

[3.2 Përcaktimi i Bazës së Rregulluar të Aseteve (RAB) 15](#_Toc21521379)

[3.2.1 Përcaktimi i Bazës së Rregulluar të Aseteve Fillestarë (RABnfill.) 15](#_Toc21521380)

[3.2.2 Përcaktimi i Investimeve të reja të lejuara 15](#_Toc21521381)

[3.2.3 Përcaktimi i Kapitalit Punues 18](#_Toc21521382)

[3.2.4 Zhvlerësimi Vjetorë i Aseteve - realizuar në sezonin 2019/20 (‘n-1’) 18](#_Toc21521383)

[3.2.5 Tjetërsimet 18](#_Toc21521384)

[3.3 Vlerësimi dhe Përcaktimi i Zhvlerësimit Vjetor për sezonin 2020/2021 20](#_Toc21521387)

[3.4 Përcaktimi i Kthimit të Lejuar në RAB (Fitimi i Lejuar) 20](#_Toc21521389)

[3.5 Përcaktimi i Kostos së Humbjeve në Rrjet 24](#_Toc21521392)

[3.6 Përshtatja (Axhustimi) 24](#_Toc21521393)

[3.7 Llogaritja e të Hyrave të Lejuara - Përmbledhje 24](#_Toc21521394)

[4 Bilanci i Energjisë Termike 25](#_Toc21521396)

Figurat

[Figura 1: Skema e llogaritjes së të hyrave të lejuara 5](#_Toc21514443)

[Figura 2: Paraqitja skematike e kostove operacionale të propozuara nga NQ Termokos dhe të lejuara nga ZRRE-ja për sezonin e ngrohjes 2020/2021 8](#_Toc21514448)

Tabelat

[Tabela 1: Kostot e paraqitura nga ana e NQ Termokos SH.A., dhe ato të lejuara nga ZRRE (Në €) 8](#_Toc21514446)

[Tabela 2: RAB dhe komponentët e tij - NQ TERMOKOS sezoni i ngrohjes 2020/2021 1](#_Toc21514455)9

[Tabela 3: RABf dhe komponentët e tij - NQ TERMOKOS sezoni i ngrohjes 2020/2021 1](#_Toc21514456)9

[Tabela 4: Kategorizimi i Aseteve (RAB) dhe norma mesatare e ponderuar e zhvlerësimit 20](#_Toc21514458)

[Tabela 5: Kthimi i Lejuar (Profiti i Lejuar) në RABf për sezonin e ngrohjes 2020/2021 2](#_Toc21514868)3

[Tabela 6: Të Hyrat e lejuara për NQ Termokos sezoni i ngrohjes 2020/2021 2](#_Toc21514465)5

[Tabela 7: Përmbledhje e Bilancit të energjisë termike 2](#_Toc21514467)5

# [Hyrje](#_1._Hyrje)

Në pajtim me legjislacionin primar – nenet 47 dhe 48 të Ligjit për Rregullatorin e Energjisë, Zyra e Rregullatorit për Energji (ZRRE) është përgjegjëse për përcaktimin e metodologjisë së tarifave dhe aprovimin e tarifave në sektorin e rregulluar të energjisë; këtu janë një sërë parimesh të gjera, siç janë parimet e mos-diskriminimit dhe arsyeshmërisë me të cilat ndërmarrjet e energjisë do të mund t’i rikthenin të gjitha kostot e arsyeshme përfshirë edhe kthimin e arsyeshëm në investimet e tyre. Gjithashtu nenet 18 dhe 19 të Ligjit për Energjinë Termike përcaktojnë se Furnizuesi me obligimin e shërbimit publik, kryen furnizimin me energji termike me tarifa të rregulluara.

Përderisa sektori i energjisë termike në transportimin dhe shpërndarjen e energjisë termike klasifikohet si monopol i natyrshëm, dhe për arsye se gjithashtu në gjenerim dhe furnizim ende nuk ekziston konkurrenca, atëherë tarifat e ngrohjes qendrore, që i përmbajnë të gjitha komponentët e lartpërmendura, i nënshtrohen përcaktimit - miratimit nga ZRRE-ja.

Brenda kompetencave dhe obligimeve të veta ligjore, Zyra e Rregullatorit për Energji ka nxjerrë Rregullën për Vendosjen e Çmimeve të Energjisë Termike. Rregulla përcakton procedurat për dorëzimin, shqyrtimin e aplikacionit tarifor dhe aprovimin e tarifave, si dhe Metodologjinë për llogaritjen e të hyrave të lejuara dhe tarifave.

Për përcaktimin e të hyrave të lejuara për sezonin e ngrohjes 2020/2021 janë marrë parasysh si vijon:

- Informatat e dhëna nga NQ Termokosi në aplikacionin e tyre tarifor për sezonin e ngrohjes 2020/2021;

- Informatat e dhëna nga NQ Termokosi gjatë raportimit rregullativ të realizimeve – shpenzimet dhe të ardhurat, asetet / investimet, si dhe informatat teknike dhe për konsumatorë që aktualisht janë realizuar në sezonin e ngrohjes 2019/2020 dhe në sezonet e mëparshme;

Ecuria e procesit të shqyrtimit tarifor:

* **Me 30 qershor 2020** – ZRREka lëshuar shkresën për njoftimin e fillimit të shqyrtimit të tarifave për NQ Termokos për sezonin 2020/2021;
* **Me 1 korrik 2020** – ZRRE përmes e-mailit i ka dërguar NQ Termokos kërkesën për të dhëna dhe informata, ku janë përshkruar detajisht të dhënat dhe informatat që NQ Termokos duhet dorëzuar për shqyrtimin tarifor, si dhe Planin dhe Orarin;
* **Me 07 gusht 2020** – NQ Termokos përmes e-mailit ka dorëzuar aplikacionin tarifor të pjesshëm me disa nga të dhënat dhe informatat e kërkuara për shqyrtim tarifor;
* **Me 12 gusht 2020 –** NQ Termokos ka dorëzuar të dhëna, informata dhe dokumentacion shtesë në kuadër të aplikacionit tarifor për sezonin 2020/2021;
* **Me 28 gusht 2020** – Pas analizimit dhe vlerësimit të të dhënave dhe informatave të dorëzuara nga NQ Termokos, ZRRE ka dërguar komentet me shkrim, ku janë specifikuar kërkesat për korrigjim, përmirësim dhe plotësim të aplikacionit fillestarë;
* **Me 04 shtator 2020** – NQ Termokos ka ri-dorëzuar aplikacionin me disa nga korrigjimet, përmirësimet dhe plotësimet e kërkuara në komentet e ZRRE-së, si dhe përgjigjet në komentet e ZRRE-së.

# [Parimet dhe Formulimi i Metodologjisë Tarifore](file:///C%3A%5CUsers%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5C2X7CP1LE%5CTE%20ARDHURAT%20E%20LEJUARA%20p%C3%ABr%20NQ%20TERMOKOS_SEZONI%202012-13_v1_Shqip.doc)

Për përcaktimin e të Hyrave të lejuara dhe të tarifave të energjisë termike për sezonin 2020/2021 është zbatuar Metodologjia e përcaktuar në Rregullën për Vendosjen e Çmimeve të Energjisë Termike.

Parimet

Parim bazë i kësaj metodologjie është se tarifat për ndërmarrjet që ofrojnë shërbime publike duhet të mbulojnë të gjitha kostot e arsyeshme - operative dhe kapitale, kështu që në njërën anë konsumatorët nuk do të duhej të paguajnë më tepër se sa kostoja e shkaktuar për ofrimin e shërbimeve, ndërsa në anën tjetër ndërmarrja e shërbimeve publike duhet te mbulojë të gjitha kostot e arsyetuara plus një normë të arsyeshme të kthimit në investimet kapitale. Çmimi final i shërbimit zakonisht përcaktohet për të përfshirë të gjitha kostot operative të ndërmarrjeve që ofrojnë shërbime publike, d.m.th., të mbulojë koston e prodhimit, shpërndarjes dhe furnizimit (operimi dhe mirëmbajtja, lënda djegëse, pagat, kostot e humbjeve në rrjet, shpenzimet e përbashkëta dhe administrative, etj.) plus një kthim të arsyeshëm në investimet që janë dedikuar ofrimit të shërbimit publik.

Duke qenë se në disa raste rregullimi i tillë nuk nxit ndërmarrjet për të ngritur efikasitetin operativ dhe të stimuloj kursimin e shpenzimeve, përkundrazi mund të nxisin mbi-investime në asete dhe gjithashtu, dhe duke marrë parasysh obligimin e Rregullatorit për të mbrojtur konsumatorët, kërkohet që ndërmarrjet jo vetëm të dëshmojnë “ shpenzimet e arsyeshme” të deklaruara, por edhe të tregojnë një rritje te efikasitetit operativ dhe të kostove. Masat e tilla krijojnë bazë për bashkërendimin në fillim të shqyrtimit tarifor, në të cilën Rregullatori shpërblen apo ndëshkon ndërmarrjen për rritjen apo rënien e efikasitetit dhe kontrollit të kostos.

**Formulimi**

Me qëllim të llogaritjes së të Hyrave të lejuara dhe llogaritjes përfundimtare të tarifave, në Rregullën për Vendosjen e Çmimeve të Energjisë Termike (shtojcat 1,2,3, dhe 6) është dhënë në detaje formulimi i Metodologjisë tarifore. Megjithatë, për arsye konsistence, formulimi do të paraqitet shkurtimisht edhe në këtë raport.

Skematikisht, Metodologjia tarifore mund të tregohet si më poshtë. Kostot të cilat ndërmarrja duhet t’i mbulojë përbëhen nga kostot operative, nga zhvlerësimi që paraqet mundësinë që ndërmarrja të zëvendësoj asetet e veta, koston e humbjeve të rrjetit dhe kthimin në Bazën e Rregulluar të Aseteve (RAB), e cila në fakt paraqet fitimin për ndërmarrjen.



### Figura 1: Skema e llogaritjes së të hyrave të lejuara

Formulat bazë të rregullimit:

Të hyrat e lejuara janë llogaritur sipas formulës:

**MAR = OPM + DEP + RTN + LOS + ADJ**

Ku:

**MAR** Të Hyrat e lejuara maksimale;

**OPM** Kostot e lejuara të operimit dhe mirëmbajtjes;

**DEP** Zhvlerësimi vjetor i lejuar;

**RTN** Kthimi i lejuar në asete;

**LOS** Kostoja e humbjeve në rrjet;

**ADJ** Përshtatja (axhustimi) i të hyrave.

Të Hyrat e lejuara paraqesin koston vjetore të kompanisë, e që përmbajnë: i) kostot operative, të cilat janë të “arsyetuara”; ii) zhvlerësimin vjetor; iii) Koston e humbjeve në rrjet; dhe iv) kthimin e lejuar në Bazën e Rregulluar të Aseteve (RAB).

Kostot operative përbehen nga pjesa fikse dhe ajo variabile, e formuluar si vijon:

**OC = OCF +OCv**

Kostot operative paraqesin kostot totale të arsyeshme të parashikuara për një vit, e që këtu hyjnë: i) kostot për lëndë djegëse, kostot e blerjes së energjisë termike dhe kostot tjera si energjia elektrike, kemikalet për trajtimin e ujit, pjesët rezervë; ii) kostot tjera operative të sistemit, riparimet dhe mirëmbajtja; dhe iii) kostot e personelit dhe kostot e përbashkëta. Kostot operative të lejuara nuk përfshijnë: i) subvencionet; ii) kostot e refuzuara nga autoritetet tatimore, dhe kostot e ndarjes së rezervave apo shpërndarjes së tyre; dhe iii) pagesat e qirasë për mjetet që nuk janë të shënuara në llogari-mbajtjen, shpenzimet financiare apo shpenzimet tjera te pa arsyetuara.

Baza e Rregulluar e Aseteve është llogaritur sipas formulës:

**RABn përf. = RABnfill. + INVn + WCn– DEPn-1 – DISn-1**

Baza e Rregulluar e Aseteve (RAB) paraqet asetet e ndërmarrjes të konsideruara për përdorim dhe të dobishme për ofrimin e shërbimit publik, e të cilat përfshijnë: i) Bazën e Rregulluar të Asteve fillestar (RABnfill.) që faktikisht paraqet RAB-in përfundimtarë të realizuar në sezonin paraprak 2017/18 (n-1); ii) investimet e reja kur janë të planifikuara dhe të aprovuara nga Rregullatori (INVn); iii) kapitali i mjaftueshëm punues për kompaninë që të kryejë aktivitetet e saj (WCn); Zhvlerësimin e aseteve të realizuar në sezonin paraprak 2017/18 (n-1) (DEPn-1)dhe iv) Asetet e tjetërsuara (DISn-1) .

ZRRE-ja, si Normë të Kthimit, ka marrë vlerën e WACC-ut (Mesatares së ponderuar të kostos së kapitalit). WACC (%) është shuma e mesatares së ponderuar të kostos së ekuitetit dhe kostos së borxhit, dhe është llogaritur sipas formulës:

**WACC = [(D/V) \* kd] + [(E/V) \* ke]**

Ku:

**D/V**- Pjesa e borxhit nga baza totale e kapitalit

**E/V** - Pjesa e ekuitetit nga baza totale e kapitalit

**V** - Baza totale e kapitalit, e cila është i gjithë ekuiteti dhe borxhi

**kd -** Kostoja e borxhit

**ke -** Kostoja e Ekuitetit

# [Përcaktimi i të Hyrave të Lejuara](file:///C%3A%5CUsers%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5C2X7CP1LE%5CTE%20ARDHURAT%20E%20LEJUARA%20p%C3%ABr%20NQ%20TERMOKOS_SEZONI%202012-13_v1_Shqip.doc)

Për përcaktimin e të Hyrave të lejuara të NQ Termokos SH.A. për sezonin 2020/2021, në pajtim Rregullën për Vendosjen e Çmimeve të Energjisë Termike, ZRRE ka ndërmarrë si vijon:

1. Vlerësimin dhe përcaktimin e kostove operative të lejuara;
2. Vlerësimin dhe përcaktimin e zhvlerësimit;
3. Përcaktimin e Kthimit të lejuar në RAB (kthimit në investime), i cili përfshin:

a) përcaktimin e RAB-it – vlerësimi dhe aprovimi i aseteve të kompanisë, verifikimi dhe aprovimi i investimeve të planifikuara dhe kapitalit punues; dhe

* 1. llogaritjen e Normës së kthimit të lejuar (RoR)/ WACC;
1. Vlerësimin dhe përcaktimin e kostos së lejuar për humbjet në rrjet.

Në përcaktimin e të Hyrave të lejuara, ZRRE ka marrë parasysh sa vijon:

- Informatat e ofruara nga NQ Termokosi në aplikacionin e tij për tarifat për sezonin e ngrohjes 2020/2021 – informatën rreth të ardhurave të parashikuara nga shitja e ngrohjes dhe nga shërbimet e tjera të ndërlidhura, kostot e parashikuara totale, asetet dhe investimet e planifikuara, prodhimin dhe furnizimin e parashikuar të ngrohjes, si dhe sipërfaqen ngrohëse të parashikuar;

* Informatat e ofruara nga NQ Termokosi gjatë raportimit rregullativ – shpenzimet dhe të ardhurat, asetet/ investimet, si edhe informatat teknike dhe për konsumatorë të cilat faktikisht janë realizuar në sezonin e kaluar 2019/2020;
* Informatat që ZRRE i ka siguruar nga shqyrtimet tarifore dhe monitorimet e realizimeve dhe performancës të sezoneve / viteve të kaluara.

Duke e ditur se informatat e parashikuara janë thelbësore për përcaktimin e të Hyrave të lejuara, këto do të duhej të ishin të besueshme dhe reale. Përgjithësisht, në parashikimin / planifikimin e biznesit do të duhej të kemi qasje reale të përcjellur me vlerësim të hollësishëm të faktorëve të shumtë që ndikojnë në biznes; p.sh., vlerësimi i tregut dhe parashikimi i zgjerimit të bazës së konsumatorëve, vlerësimi i prodhimit / mundësitë e furnizimit dhe mundësitë financiare të kompanisë. Natyrisht, parashikimi/planifikimi i drejtë duhet të bazohet në të dhënat që kompania i ka realizuar në të kaluarën gjatë një periudhe të caktuar.

Duhet cekur këtu se, aplikacioni për tarifa i NQ Termokos ka qenë mjaft i detajuar dhe i kompletuar. Megjithatë, në disa nga të dhënat dhe informatat që ka përmbajtur aplikacioni janë vërejtur pasaktësi, mos-përputhje dhe jo-konsistencë, të cilat janë përmirësuar sqaruar dhe plotësuar pas komenteve të ZRRE-së dhe takimeve të përbashkëta ZRRE-NQ Termokos.

Në fakt, sa i përket informatave të parashikuara (siç është përcaktuar në Shtojcën 4 të Rregullës për Vendosjen e Çmimeve të Energjisë Termike, NQ Termokosi i ka dorëzuar ZRRE-së pasqyrat/tabelat që përshijnë të ardhurat dhe kostot e parashikuara, të dhëna teknike dhe të konsumatorëve, asetet operative dhe investimet e parashikuara, për periudhën një vjeçare që mbulon plotësisht sezonin e ngrohjes – periudha: 15 tetor 2020 – 14 tetor 2021. Ndërsa si dokumente mbështetëse ka dorëzuar: i) Raportin e auditorit dhe Pasqyrat financiare statusore për vitin 2019; ii) Matjet e konsumit të regjistruara në sezonin e kaluar sipas Listës së nënstacioneve - të dhënat për sipërfaqet ngrohëse dhe kapacitetet përkatëse, si dhe të dhënat tjera teknike; ii) Listën e aseteve – të dhënat detale për asetet fikse ku janë dhënë vlera fillestare (e blerjes), zhvlerësimi i akumuluar dhe vlera e tanishme e aseteve (e dorëzuar në raportimet e rregullta vjetore/sezonale); iii) Planifikimet e Investimeve në periudhë njëvjeçare që përfshinë sezonin 2020/21; iv) Planifikimet për kyçjet e reja për sezonin 2020/2021; v) Planifikimet për faturimin e konsumatorëve bazuar në furnizimin / konsumin e matur; vi) Matjet e regjistruara për energjinë termike të prodhuar nga kogjenerimi (dorëzuar në raportimet e rregullta vjetore/sezonale; dhe vii) Të dhëna të parashikuara për faturimin e konsumatorëve 2020/2021 bazuar në realizimet - matjen e konsumit dhe sipërfaqen ngrohëse të konsumatorëve në sezonin e kaluar 2018/2019, si dhe planifikimet e kyçjeve të reja respektivisht zgjerimit të sipërfaqes ngrohëse të konsumatorëve.

ZRRE-ja ka bërë përpjekje dhe ka angazhuar ekspertizën në dispozicion për të bërë një vlerësim sa më real të informatave të parashikuara të dorëzuara nga ana e Termokosit. Është bërë një analizë gjithëpërfshirëse dhe vlerësim i informatave të paraqitura, që është përcjellur me krahasimin e të dhënave respektive nga sezonet e kaluara, me qëllim që të bëhet përcaktimi (parashikimi) i saktë i të hyrave të lejuara për sezonin 2020/2021.

## Vlerësimi dhe përcaktimi i kostove operative të lejuara

Planifikimet për kostot operative të dorëzuara nga ana e NQ Termokosi për periudhën 15 tetor 2020 – 14 tetor 2021, periudhë kjo që mbulon gjithë sezonin e ngrohjes 2020/2021, janë strukturuar si kosto variabël dhe fikse, e cila ndarje kryesisht është në pajtim me dispozitat e Rregullës për Vendosjen e Çmimeve të Energjisë Termike, si dhe me parimet e avancuara të kontabilitetit dhe me Standardet Kosovare të Kontabilitetit.

Në këtë seksion do të tregohen në mënyrë tabelare shpenzimet e parashikuara siç janë prezantuar nga NQ Termokosi dhe shpenzimet operative të lejuara që ZRRE i ka aprovuar (Tabela 1.) Në vijim të tabelës është dhënë shpjegimi analitik për secilin pozicion të kostove operative.

### Tabela 1: Kostot e paraqitura nga ana e NQ Termokos SH.A., dhe ato të lejuara nga ZRRE (Në €)



### Figura 2: Paraqitja skematike e kostove operacionale të propozuara nga NQ Termokos dhe të lejuara nga ZRRE-ja për sezonin e ngrohjes 2020/2021

[Shpjegim analitik](file:///C%3A%5CUsers%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5C2X7CP1LE%5CTE%20ARDHURAT%20E%20LEJUARA%20p%C3%ABr%20NQ%20TERMOKOS_SEZONI%202012-13_v1_Shqip.doc)

Në vijim janë dhënë shpjegime të detajizuara dhe arsyetimet për përcaktimin / lejimin për secilin grup të kostove respektivisht për pozicionet kryesore të kostove operative.

[Kostot variabile:](file:///C%3A%5CUsers%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5C2X7CP1LE%5CTE%20ARDHURAT%20E%20LEJUARA%20p%C3%ABr%20NQ%20TERMOKOS_SEZONI%202012-13_v1_Shqip.doc)

* **Kostoja e blerjes së energjisë termike nga kogjenerimi në TC Kosova B – komponenti i pagesës për sasinë e energjisë termike**:
* NQ Termokos ka propozuar koston totale të blerjes së energjisë termike nga kogjenerimi në vlerë prej 1,230,610 €. Kjo kosto është e bazuar në: kapacitetin e rezervuar sipas planifikimeve të Bilancit të energjisë dhe sasinë e planifikuar të energjisë termike, si dhe në çmimet përkatëse për kapacitet dhe sasisë së energjisë termike sipas marrëveshjes për shit-blerjen e energjisë termike KEK Gjenerimi – NQ Termokos.

Më konkretisht, Komponenti variabil i pagesës për sasinë e energjisë termike është bazuar në sasinë e planifikuar prej 267,648 MWhTH dhe çmimin (ngarkesën) prej 1.35 €/MWhTH.

* Vlerësimi – Propozimi i NQ Termokos vlerësohet se është kryesisht real dhe i bazuar. Duhet theksuar gjithashtu se është përfshirë edhe komponenta e pagesës për taksën vjetore të licencimit, e cila llogaritet bazuar në taksën vjetore të licencave për prodhimin e energjisë termike të përcaktuar sipas Rregullës për Taksat të nxjerrë nga ZRRE. Llogaritjet rezultojnë si në vijim:
* Komponenti i pagesës për sasinë e energjisë termike: 361,325 €; dhe
* Komponenti i pagesës për taksën vjetore të licencimit: 26,765 €.

Komponentët e lartë-përshkruar rezultojnë komponentën e pagesës për sasinë e energjisë termike nga kogjenerimi në TC Kosova B, në vlerë prej **388,090 €** e cila lejohet për sezonin 2020/2021 .

* Është e vlefshme të përmendet se kostoja e tërësishme e blerjes së energjisë termike nga kogjenerimi në TC Kosova B – që përshinë komponentën për kapacitetin e rezervuar dhe komponentën për sasinë e energjisë termike – është **1,230,610 €.**

* **Kostoja e lëndës djegëse – mazutit:**
	+ Kostoja e mazutit e propozuar nga Termokosi 320,500 € është bazuar në sasinë e parashikuar të shpenzimit të mazutit prej 710 ton dhe çmimin e blerjes prej 450 €/ton, si dhe taksën vjetore të licencimit prej 1,000 €;
	+ Vlerësimi – Me funksionalizimin e projektit të kogjenerimit stabilimentet (kaldajat) e prodhimit të energjisë termike janë kapacitet rezervë për tu aktivizuar vetëm në rastet e ndërprerjeve të paplanifikuara (avarive) të stabilimenteve të TC Kosova B. Kështu që përdorimi i tyre eventual do të zgjaste për periudha të shkurtëra gjersa të kryhen riparimet e nevojshme. Duke marrë parasysh se konsumi mesatar ditor, bazuar në të dhënat historike (14 vjeçare) vlerësohet të jetë rreth 70 ton/ditë, atëherë vlerësohet se sasia e planifikuar prej 710 ton është mjaftueshme për të prodhuar energji termike për një periudhë dhjetë-ditore. Sa i përket çmimit të blerjes, duhet theksuar se çmimi i furnizimit të mazutit përbëhet nga çmimi aktual i tregut dhe ‘premiumi’ për të mbuluar shpenzimet e furnizuesit. Megjithatë duke marrë parasysh se sasia e mazutit është rezerva nga sasia e blerë vite më parë atëherë është marrë çmimi i blerjes në atë kohë (450 €/ton). Bazuar në sa u tha më lartë mund të vlerësohet se planifikimi për koston e mazutit propozuar nga NQ Termokos është real dhe lejon **koston e mazutit** në vlerë prej **319,500€.**

Lidhur me koston e mazutit për prodhimin vetanak të energjisë termike duhet theksuar se, edhe pse NQ Termokos nuk e ka paraqitur si pozicion të ndarë, ZRRE ka përcaktuar edhe koston për pagesën e taksës vjetore të licencimit. Kjo pagesë është llogaritur **1,364 €** bazuar në prodhimin e parashikuar të energjisë termike nga mazuti prej 6,820 MWh dhe taksën vjetore të licencimit 0.20 €/MWh (sipas Rregullës për taksat nxjerrur nga ZRRE).

* + - **Kostoja e ujit për (ri)mbushjen e sistemit të ngrohje**:
* NQ Termokos ka propozuar koston në vlerë prej 94,698 €, për sasinë e parashikuar të shpenzimit të ujit 65,823 m3 për rimbushje të sistemit të shpërndarjes (rrjetit primarë) si dhe koston për rimbushjen e rrjetit të transportimit të energjisë termike nga kogjenerimi dhe kostoja për shpenzimet e ujit në nënstacione.
* Vlerësimi – ZRRE ka kryer vlerësimet duke u bazuar në realizimin e kësaj kostoje në sezonet e kaluara – konkretisht në sezonin 2019/2020 kostoja e ujit e realizuar ka qenë 90,188 € për konsumin e ujit prej 62,689 m3. Gjithashtu vlerësimet kanë marrë përbazë sasinë e parashikuar të ujit për rimbushje të rrjetit primar të shpërndarjes (65,823 m3 – konsum pak më i madhë se sezonin e kaluar për shkak të zgjerimit të rrjetit), si dhe kostot tjera të ujit për rrjetin e kogjenerimit dhe nënstacionet. Rrjedhimisht, bazuar në llogaritjet përkatëse që marrin parasysh edhe tarifat aktuale të shërbimeve të ujit për KRU Prishtina – për shërbimin e ujësjellësit: 0.69 €/ m3 dhe për shërbimin e ujërave të zeza: 0.11 €/m3, si dhe koston për e ujit për nënstacione, ZRRE vlerëson se kostoja e propozuar e ujit prej **94,698 €,** është reale dhe e mjaftueshme për sezonin 2020/2021.

* + - **Kostoja e kemikaljeve për trajtimin e ujit**
			* NQ Termokosi ka propozuar koston e kemikaljeve për trajtimin e ujit në vlerë prej 15,222 €, që është kosto e rritur për vetëm 754 € në krahasim me koston e realizuar në sezonin e kaluar 2019/2020 (14,468 €), e që reflekton rritjen e planifikuar sasië së ujit për rimbushje të sistemit.
			* Vlerësimi – Duke marrë parasysh sasinë e ujit që duhet trajtuar, rrjedhjet e ujit (humbjet) dhe rritjen e planifikuar të sipërfaqes për ngrohje, ZRRE vlerëson se vlera prej **15,222 €** është e mjaftueshme për të mbuluar koston e kemikaljeve për trajtimin e ujit.
				+ **Kostoja e energjisë elektrike**

Për koston e energjisë elektrike NQ Termokos ka propozuar vlerën totale prej 596,489 € - kjo kosto merr parasysh konsumin e energjisë elektrike në impiantet e sistemit dhe në nënstacione. Duhet theksuar se vlera e propozuar e kostos së energjisë elektrike paraqet një rritje prej rreth 11% krahasuar me vlerën e realizuar në sezonin e kaluar 2019/2020 (537,378€). Kjo rritje është arsyetuar kryesisht me shtim të numrit të nënstacioneve për shkak të rritjes së bazës së konsumatorëve gjegjësisht shtimit të sipërfaqes ngrohëse dhe shtimin e pajisjeve të reja.

Vlerësimi – ZRRE vlerëson se planifikimi i kostos së energjisë elektrike është i bazuar dhe real dhe se rritja prej rreth 11% korrespondon me shtimin e numrit të nënstacioneve respektivisht sipërfaqes për ngrohje. Rrjedhimisht pranohet kostoja e paraqitur e energjisë elektrike në vlerë prej **596,489 €** si reale dhe e mjaftueshme për të mbuluar konsumin e tërësishëm të energjisë elektrike për periudhën në fjalë, përfshirë edhe shpenzimet shtesë për shkak të rritjes së sipërfaqes ngrohëse dhe instalimit të pajisjeve shtesë (të reja).

* + - * + **Kostoja e Personelit (“puna direkte”)**

NQ Termokos ka paraqitur koston e personelit – “puna direkte”, në vlerë prej 978,038 €, që paraqet një rritje prej 16.23% në krahasim me vlerën e lejuar në sezonin e kaluar (841,454 €). Për këtë parashikim janë ofruar detaje, të cilat janë kërkuar në komentet me shkrim të ZRRE-së, dhe është arsyetuar me rritjen e planifikuar të numrit të stafit sipas Rregullores për organizmin dhe sistematizimin e vendeve të punës nxjerrur nga Bordi i NP Termokos në fund të vitit 2019. Sipas kësaj Rregullore, ndër tjera, parashihet rritje e numrit të punësuarve (nga aktualisht 203 në 248), si dhe shtimi i disa njësive të reja organizative, si p.sh. Departamenti Ligjor dhe Departamenti për Zhvillim dhe Investime Kapitale, që parashihet të kenë 24 të punësuar. Sipas organogramit të ri parashihet një shtim i numrit të punësuarve në Departamentin e shpërndarjes për shkak të zgjerimit të rrjetit në distriktet (lagjet) tjera të qytetit, në kuadër të projekteve që janë në vijim e sipër ose të planifikuara. Lidhur me rritjen e planifikuar të numrit të punëtorëve, duhet theksuar se, sipas informatave nga NP Termokos ende nuk janë plotësuar vendet e reja të punës si në departamentet ekzistese ashtu edhe në departamentet e reja. Gjithashtu NP Termokos nuk ka ofruar ndonjë plan të rekrutimit të stafit të ri për plotësimin e vendeve të reja të punës.

Vlerësimi – Pa dashur të jap vlerësime për rritjen e konsiderueshme të numrit të punëtorëve të planifikuar me Rregulloren e re, që është kompetencë ekskluzive e Bordit të NP Termokos, ZRRE thekson se shtimi i vendeve të reja të punës duhet të jetë një proces që reflekton shtimin e dukshëm të operimeve të ndërmarrjes, si dhe që konsideron efikasitetin e kostos dhe benefitet përkatëse.

Nga shqyrtimi i informatave të ofruara dhe Rregullores në fjalë vlerësohet se, sipas organizimit të ri, nuk parashihet rritje e konsiderueshme e numrit të punësuarve në Prodhim/kogjenerim dhe në Departamentin e shpërndarjes, si dhe potencon faktin që deri më tani nuk ka pasur ende plotësime të vendeve përkatëse të punës. Duke marr parasysh këto fakte dhe konsideruar se plotësimi i vendeve të reja të punës është një proces që kërkon kohë për rekrutim të stafit profesional dhe që duhet të ndërmerret në përputhje me zgjerimin gradual të operime të ndërmarrjes, vlerëson se rritja e propozuar nuk është reale dhe lejon një rritje prej 2.8 % të kësaj kostoje krahasuar me lejimet për sezonin e kaluar 2019/2020; rrjedhimisht ZRRE lejon **Koston e personelit – ‘Puna direkte’** në vlerë prej **865,015 €.**

Rritja prej 2.8% reflekton rritjen ekonomike në shkallë vendi për periudhën e shqyrtimit tarifor tetor 2020 – tetor 2021. Sipas vlerësimeve dhe projekcioneve të Bankës Botërore (<https://dataworldbank.org/country/kosovo>) për vitin 2020 vlerësohet se ka pasur recesion pra rritje negative të GDP prej -4/5 % (për shkak të pandemisë COVID19), ndëra projekcioni i rritjes së GDP për vitin 2021 është 5.2%. Mesatarja e ponderuar (që përfshin 3 muaj të viti 2020 dhe 9 muaj të 2021) rezulton në 2.8%.

* + - * + **Kostoja e Borxheve të këqija dhe taksa vjetore e licencimit**
* NQ Termokos nuk e ka paraqitur koston e borxheve të këqija nën kostot variabile, por siç theksohet më poshtë nën seksionin ‘kostot fikse’, NQ Termokos nën pozicionin ‘kostot e shitjes dhe tjera administrative’ ka paraqitur vlerën prej 682,888 € si “shpenzimet e provizioneve të llogarive të arkëtueshme” duke paraparë vlerën që korrespondon me mbi 10% të faturimit të planifikuar.

Ndërsa për taksën e licencimit për prodhimin e energjisë termike nga stabilimentet e prodhimit me mazut në ngrohtore është paraqitur në vlerë prej 1,000 € e bashkuar me koston e mazutit.

* Vlerësimi - Në pajtim me dispozitat e Rregullës për Vendosjen e Çmimeve të Energjisë Termike, kostoja e borxhit të keq llogaritet si përqindje e arsyeshme në të hyrat e ndërmarrjes (d.m.th. vlerën e faturimit nga shitja e ngrohjes). Kjo ‘përqindje e arsyeshme’ duhet të caktohet në atë mënyrë që të nxis ndërmarrjen për të shtuar përpjekjet për rritjen e nivelit të arkëtimit të pagesave nga konsumatorët, por njëkohësisht merr parasysh se një shumë e konsiderueshme objektivisht nuk mund të arkëtohet, pra do të mbetet si borxh që faktikisht nuk do të realizohet. Nga sa u tha më lartë ZRRE mendon se niveli i borxhit të keq prej 5% është i arsyeshëm, dhe rrjedhimisht e lejon **koston e borxhit të keq** në vlerën prej **319,090 €**.

Sa i përket taksës së licencimit ajo është llogaritur bazuar në sasinë e planifikuar të prodhimit vetanak 6,820 MWhTH dhe taksës vjetore prej 0.20 €/MWhTH sipas Rregullës për Taksat të nxjerrë nga ZRRE, që rezulton në vlerën **1,364 €.**

Nga më lartë rezulton se **Kostot Variabile** të pranuara nga ZRRE-ja janë përcaktuar në vlerën **2,599,468€.**

Kostot fikse

* **Kostoja: Riparimet dhe Mirëmbajtja;**
* NQ Termokos për koston e riparimeve dhe mirëmbajtjes ka planifikuar vlerën prej 167,600€ - një rritje shumëfish më e madhe krahasuar me realizimin e kësaj kostoje në periudhën e kaluar / sezonin 2019/2020 (45,644 €). Gjithashtu kjo vlerë e propozuar është afërsisht 100% më e madhe se vlera lejuar në shqyrtimin e kaluar 2019/2020 (85,000€). Për këtë rritje NQ Termokos ka dhënë një arsyetim të shkurtër ku kryesisht rritja e planifikuar e kësaj kostoje arsyetohet me rritjen e punëve të mirëmbajtjes dhe riparimeve si pasoj e zgjerimit të rrejtit.
* Vlerësimi – Duke qenë se realizimet në sezonet e kaluara kanë qenë konsiderueshëm më të vogla për pozicionin ‘mirëmbajtja dhe riparimet’, dhe gjithashtu rritja e kostos së mirëmbajtjes është disporporcionale me rritjen e punëve të pritshme të ndërlidhura me zgjerimint e rrjetit, ZRRE vlerëson se vlera e propozuar nuk është e arsyeshme dhe nuk reflekton shpenzimet e zakonshme për riparimet dhe mirëmbajtjen që i shkaktohen ndërmarrjes. Megjithatë, duke marrë parasysh pjesërisht arsyetimin e cekur më lartë, si dhe nevojën për të siguruar operim të qëndrueshëm të stabilimenteve, pajisjeve dhe rrjetit që mundëson një furnizim cilësor, ZRRE lejon një rritje të konsiderueshme për **koston e riparimeve dhe mirëmbajtjes** në vlerën prej **85,000 €.**
* **Kostoja: Materialet dhe Shërbimet:**
* Për këtë pozicion nga NQ Termokos është propozuar vlera prej 116,000 €,; kjo vlerë paraqet rritje prej rreth 34% nga vlera e lejuar në shqyrtimin tarifor të sezonit të kaluar (86,500 €) respektivisht rreth 44% më e madhe krahasuar me realizimin e kësaj kostoje në periudhën e kaluar - sezoni 2019/2020 (80,572€).
* Vlerësimi – Duke marrë parasysh se kjo kosto është ngushtë e ndërlidhur me koston e riparimeve dhe mirëmbajtjes, si dhe bazuar në krahasimet më lartë vlerësohet se rritja e propozuar nga NQ Termokos i tejkalon dukshëm kostot e realizuara në sezonet e kaluara, dhe po ashtu nuk reflekton proporcionalisht shtimin e materialeve dhe shërbimeve si rrjedhoj e zgjerimit të planifikuar të rrjetit. Rrjedhimisht ZRRE lejon koston **‘Materialet dhe Shërbimet’** në vlerë prej **86,500 €.**
* **Kostoja e blerjes së energjisë termike nga kogjenerimi në TC Kosova B – komponenti fiks i pagesës për kapacitetin e rezervuar**
* Komponenti i pagesës për kapacitet të rezervuar e propozuar nga NQ Termokos ka është bazuar në kapacitetin e rezervuar elektrik: 40,800 MWhEL/h dhe ngarkesën (çmimin) respektive: 20.65 €/MWhEL/h;
* Vlerësimi – Propozimi i NQ Termokos për kapacitetin e rezervuar vlerësohet është kryesisht real dhe i bazuar në Bilancet e energjisë; nga llogaritjet rezulton se komponenti i **pagesës për kapacitetin e rezervuar** është **842,520€;**
	+ - **Kostot Administrative:**

* NQ Termokos ka propozuar koston për administratë në vlerë prej 111,090 € duke ofruar detajimet përkatëse. Vlera e propozuar tregon rritje prej 56% krahasuar me vlerën e realizuar në periudhën e kaluar (71,257 €).
* Vlerësimi – Bazuar në sa u përmend më lartë dhe për të lejuar përmirësimin e shërbimeve të ndërmarrjes e veçanërisht shërbimin për konsumatorë, ZRRE vendos të lejoj një rritje të vogël (rreth 8%) nga realizimi në periudhën e kaluar dhe e fikson këtë kosto në vlerën **82,000€.**
	+ - **Kostoja e Personelit (‘e ndryshme prej punës direkte’)**
			* Për koston e personelit në administratë dhe shërbimet tjera mbështetëse NQ Termokos ka propozuar vlerën prej 1,174,450 € - propozim i rritur 34% në krahasim me realizimin e kësaj kostoje në sezonin e kaluar (871,930 €), ndërsa po ashtu është rritje prej rreth 56% krahasuar me vlerën e lejuar për këtë kosto në shqyrtimin e sezonit të kaluar (749,608€) . Njëjtë si për koston e personelit ‘puna direkte’, kjo rritje është arsyetuar me rritjen e planifikuar të numrit të stafit sipas Rregullores për organizmin dhe sistematizimin e vendeve të punës nxjerrur nga Bordi i NP Termokos në fund të vitit 2019. Sipas kësaj Rregullore, ndër tjera, parashihet rritje e numrit të punësuarve (nga aktualisht 203 në 248), si dhe shtimi i disa njësive të reja organizative, si p.sh. Departamenti Ligjor dhe Departamenti për Zhvillim dhe Investime Kapitale, që parashihet të kenë 24 të punësuar. Sipas organogramit të ri parashihet një shtim i numrit të punësuarve në Departamentin e shpërndarjes për shkak të zgjerimit të rrjetit edhe në distriktet (lagjet) tjera të qytetit, në kuadër të projekteve që janë në vijim e sipër ose të planifikuara. Lidhur me rritjen e planifikuar të numrit të punëtorëve, duhet theksuar se, sipas informatave nga NP Termokos ende nuk janë plotësuar vendet e reja të punës si në departamentet ekzistese ashtu edhe në departamentet e reja. Gjithashtu NP Termokos nuk ka ofruar ndonjë plan të rekrutimit të stafit të ri për plotësimin e vendeve të reja të punës.

Vlerësimi – ZRRE, pa dashur të jap vlerësime për rritjen e konsiderueshme të numrit të punëtorëve të planifikuar me Rregulloren e re, që është kompetencë ekskluzive e Bordit të NP Termokos, thekson se shtimi i vendeve të reja të punës duhet të jetë një proces që reflekton shtimin e dukshëm të operimeve të ndërmarrjes, si dhe që konsideron efikasitetin e kostos dhe benefitet përkatëse.

Nga shqyrtimi i informatave të ofruara dhe Rregullores në fjalë vlerësohet se, sipas organizimit të ri, parashihet themelimi i 2 departamenteve të reja (secili me nga 12 pozita) të cilat ende nuk janë plotësuar – pra nuk është rekrutuar stafi përkatës, ashtu siç nuk janë plotësuar edhe pozitat tjera të planifikuara me organogramin e ri. Duke marr parasysh këto fakte dhe konsideruar se plotësimi i vendeve të reja të punës është një proces që kërkon kohë për rekrutim të stafit profesional dhe që duhet të ndërmerret në përputhje me zgjerimin gradual të operimeve të ndërmarrjes, vlerëson se rritja e propozuar nuk është reale dhe lejon një rritje prej 2.8 % të kësaj kostoje krahasuar me lejimet për sezonin e kaluar 2019/2020; rrjedhimisht ZRRE lejon **Koston e personelit – ‘Puna direkte’** në vlerë prej **767,513 €.**

Rritja prej 2.8% reflekton rritjen ekonomike në shkallë vendi për periudhën e shqyrtimit tarifor tetor 2020 – tetor 2021. Sipas vlerësimeve dhe projekcioneve të Bankës Botërore (<https://dataworldbank.org/country/kosovo>) për vitin 2020 vlerësohet se ka pasur recesion pra rritje negative të GDP prej -4/5 % (për shkak të pandemisë COVID19), ndëra projekcioni i rritjes së GDP për vitin 2021 është 5.2%. Mesatarja e ponderuar (që përfshin 3 muaj të viti 2020 dhe 9 muaj të 2021) rezulton në 2.8%.

* **Kostot e shitjes dhe tjera administrative**
	+ Kjo kosto është propozuar nga NQ Termokos në vlerë tejet të madhe 1,022,156 €; nga detajimet e ofruara vërehet se pjesa kryesore i takon nën-komponentës “shpenzimet e provizioneve të llogarive të arkëtueshme” në vlerë prej 682,888 €. Po ashtu nga detajimet vërehet nën-komponenti “kontributet për sigurim pensional” ku është paraqitur një vlerë mjaft e madhe prej 107,624 €, si dhe “ shpenzimet për taksën vjetore për licencë (kogjenerimi dhe prodhimi vetanak)” në vlerë 28,129 €.
	+ Vlerësimi – Duke qenë se pozicioni “shpenzimet e provizioneve të llogarive të arkëtueshme” është i ndërlidhur me llogaritë e arkëtueshme gjejgjësisht borxhet e konsumatorëve, ky paraqet një operacion kontabël i domosdoshëm për të reflektuar raportin me mos-arkëtimin aktual dhe arkëtimin e borxheve të vjetra. Lidhur me këtë duhet theksuar se, ZRRE këto kosto nuk i konsideron si subjekt të shqyrtimit tarifor, për faktin se në përputhje me dispozitat e Rregullës për vendosjen e çmimeve të energjisë termike, ZRRE e përcakton / lejon një përqindje të arsyeshme të nivelit të borxheve të këqija, e cila është kategorizuar nën kostot variabile si kostoja e borxheve të këqija.

Ndërsa për komponentën “kontributet për sigurim pensional” ZRRE konsideron se kjo vlerë i përket dhe alokohet tek ‘kostoja e personelit’.

Për komponentën e taksës së licencimit duhet theksuar se, pagesa e taskesës së licencimin për energjinë termike nga kogjenerimi është llogaritur në komponnetën variablie të kostos së energjisë termike nga kogjenerimi (shiko fq.9), si dhe po ashtu taksa vjetore e licencimit për prodhimin e energjisë termike në stabilimentet e ngrohtores është alokuar nën ‘kostot variabile’ (shiko fq.10).

* + Nga sa u tha më lartë, ZRRE ka fiksuar vlerën **203,515 €,** e cila nuk i përfshin komponentët e lartpërmendur, si vlerë e lejuar për Kostot e shitjes dhe tjera administrative.

Nga më lartë rezulton se **Kostot Fikse** të pranuara nga ZRRE-ja, janë përcaktuar në vlerën **2,067,048€.**

- Total Kostot operative të lejuara për sezonin 2020/2021

Kostot operacionale të lejuara përbëhen nga shuma e kostove fikse dhe atyre variabël, dhe janë llogaritur sipas formulës së shënuar më poshtë:

**OC = Kostot Variabile + Kostot Fikse**

Nga formula llogariten:

**Kostot operative të lejuara** në vlerë prej **4,666,516 €**

##  Përcaktimi i Bazës së Rregulluar të Aseteve (RAB)

Përcaktimi i RAB-it është faktori kryesor për llogaritjen e Zhvlerësimit vjetor dhe Kthimit të lejuar në asete, që në fakt paraqet fitimin e lejuar nga aktiviteti afarist i rregulluar.

Baza e Rregulluar e Aseteve - RAB, në pajtim me shtojcën 2 të Rregullës për vendosjen e Çmimeve të Energjisë Termike llogaritet sipas formulës:

**RABn përf. = RABnfill. + INVn + WCn– DEPn-1 – DISn-1**

ku:

RABn përf. – paraqet asetet e planifikuara për sezonin 2020/21 (‘n’);

RABnfill. – Bazën e Rregulluar të Aseteve fillestarë, që faktikisht paraqet RAB-in përfundimtarë të realizuar në sezonin paraprak 2019/20 (‘n-1’);

INVn – Investimet e reja të planifikuara dhe të aprovuara nga rregullatori për periudhën njëvjeçare që përfshinë sezonin e ngrohjes 2020/2021;

WCn – Kapitali i mjaftueshëm punues për kompaninë që të kryejë aktivitetet e saj;

DEPn-1 – Zhvlerësimin e aseteve të realizuar në sezonin paraprak 2019/20 (‘n-1’);dhe

DISn-1 – Asetet e tjetërsuara në sezonin paraprak 2019/2020 (‘n-1’).

###  3.2.1 Përcaktimi i Bazës së Rregulluar të Aseteve Fillestarë (RABnfill.)

RABnfill. paraqet bazën fillestare për përcaktimin e RAB-it të planifikuar për sezonin ‘n’ – 2020/21, e që, siç u theksua më lartë, faktikisht është RAB-i përfundimtarë i realizuar në sezonin paraprak ‘n-1’ – 2019/20.

Nga monitorimi i rregullt i realizimeve, ku kryesisht fokusi është në monitorimin e realizimit të investimeve në raport me ato të planifikuara (Raporti i Monitorimit të realizimeve për sezonin 2019/2020), janë konstatuar vlerat e realizuara prej nga llogaritet RAB përfundimtarë i realizuar në sezonin ‘n-1’ – 2019/20 në vlerë **45,487,794 €**, që njëkohësisht paraqet RAB-in fillestarë për sezonin ‘n’ -2020/21.

3.2.2 Përcaktimi i Investimeve të reja të lejuara

Lidhur me Investimet e reja të planifikuara për periudhën e shqyrtimit tarifor: tetor 2020 – tetor 2021, fillimisht duhet theksuar se këto investime kryesisht i përkasin rehabilitimit të rrjetit dhe nënstacioneve, si dhe zgjerimit të rrjetit dhe nëstacione të reja; NQ Termokos ka paraqitur vlerën totale të **investimeve të reja të planifikuara** **9,282,000 €**; në këtë shumë janë përfshirë investimet nga donacionet dhe investimet me vetë-financim.

Investimet nga donacionet

Investimet në kuadër të projekteve të donatorëve ndërkombëtarë si KfW dhe MCC janë paraqitur në vlerë totale prej **7,000,000 €** – pra këto projekte planifikohen në pjesën më të madhe të financohen nga donacionet, ndërsa një shumë e vogël me vetëfinancim – detajet në vijim:

* Projekti i KfW: Rehabilitimi i rrjetit dhe nënstacioneve, si dhe zgjerim të rrjetit dhe nënstacione termike të reja është planifikuar në vlerë totale rreth 14 mil €, nga cila shumë gjatë periudhës 2018/19 janë realizuar për rehabilitimin e disa segementeve të rrjetit në vlerë 1.5 mil €. Ky projekt përfshinë komponentet:
* Rehabilitim i rrjetit dhe nënstacioneve termike;
* Zgjerim i rrejtit dhe nënstacione të reja termike;
* Ndërtimi i Rezervuarëve të ngrohjes, si dhe pajisjeve të trajtimit kimik të ujit.

Për komponentet e latë-përshkruara janë dhënë disa detaje paraprake, ku duhet theksuar se aktualisht projekti është në fazën e tenderimit për përzgjedhjen e kontraktorëve për ekzekutim të punimeve dhe mbikqyrje. Pritet që përzgjedhja gjegjësisht dhënja e kontratës të përfundoj gjer në dhjetor 2020 ku pastaj fillohet me fazën e dizajnimit (projektimit) detal dhe furnizimi (blerje të materialeve), ndërsa punimet ndërtimore dhe instaluese të fillojnë në prill 2021. Përndryshe, sipas planit implementues të projektit planifikohet që punimet të përfundojnë tërësisht në tetor 2022.

Në përputhje me planinin implementimit, gjatë periudhës së shqyrtimit tarifor planifikohet realizimi i punimeve në vlerë prej **5.5 mil. €.**

* Projekti i MCC: Instalimi i matësve të energjisë termike - Ky projekt në vlerë të paraparë prej 10.9 mil $, si donancion nga MCC – SHBA, përmban:
* Instalimin e matësve individual të energjisë termike respektivisht alokatorëve të nxehtësisë;
* Instalimin e valvulave termostatike dhe pompave qarkulluese;
* Zhvillimin e softverit për faturim dhe lexim të konsumit të energjisë termike;
* Asistencë në përmirësimin e shërbimeve të faturimit bazuar në konsumin e matur.

Duke u bazuar në planin e zbatimit të projektit, planifikohet që gjatë periudhës së shqyrtimit tariforë punimet të realizohet në vlerën **1.5 mil.€.**

Investimet me vet-financim

Siç u përmend më lartë, NQ Termokos planifikon edhe investime me financim vetanak, ku ka paraqitur investime me vetëfinancim në vlerë totale prej **2,282,000 €**; nga këto investime vetanake një pjesë janë në kuadër të projekteve rehabilituese të lartpërmendura ndërsa pjesa tjetër janë investime individuale – detajet në vijim:

* Rehabilitim të rrjetit dhe pajisjeve përkatëse në vlerë prej 630,000 €;
* Pajisje të impianteve të prodhimit respektivisht Stacioneve të ekstraktimit dhe pranimit të energjisë termike (HES dhe HRS) në vlerë 257,000 €;
* Ndërtimi i Ndërtesës së Drejtorisë dhe Administratës në vlerë prej 1,350,000 €; dhe
* Pajisje kompjuterike dhe program kompjuterike në vlerë 45,000 €.

Përmbledhje e Investimeve të reja të lejuara

**Investimet nga donacionet**

ZRRE ka përcjellur në vazhdimësi zhvillimin e këtyre projekteve investive dhe në kuadër të bashkëpunimit me palët e kyçura në këto projekte është informuar saktësisht për detajet e këtyre projekteve. Duhet theksuar se të gjitha projektet e paraqitura janë të përshira gjithashtu në Planin Zhvillimorë 2019 – 2029 të NQ Termokos, i cili është aprovuar nga ZRRE.

Një numër i këtyre projekteve posaqërisht të projekteve nga donatorët ka kohëzgjatjen mbi një vit, kështu që ka qenë e nevojshme vlerësimi i punimeve që planifikohen të realizohen brenda periudhës së shqyrtimit tarifor, që vlerësohet se kryesisht ka qenë i bazuar në planet dinamike të realizimit të këtyre projekteve. Prandaj ZRRE për periudhën e shqyrtimit tarifor (tetor 2020 – tetor 2021) vlerëson si në vijim:

* Pranon shumën prej **5,500,000 €** për projektin e KfW duke u bazuar në planin e azhurnuar të implementimit dhe në statusin aktual të projektit të përshkruar më lartë.
* Pranon shumën prej **1,5000,000 €** për projektin e MCC sipas planit të implementimit të azhurnuar nga MCC.

**Investimet e reja me vetë-financim**

Nga të dhënat dhe informatat e ofruara nga NQ Termokos, ZRRE ka vlerësuar se investimet e reja të planifikuara me vetë-financim janë kryesisht planifikime reale të bazuara në përmirësimin e vazhdueshëm të operimeve dhe furnizmit të qëndrueshëm. Vlerësimet si në vijim:

* Investimet e planifikuara në rrjetin e shpërndarjes përfshijnë rehabilitimin e rrjetit – ku specifikisht hyjnë tubacionet dhe pajisjet përcjellëse. Ndër tjera në investimet e reja janë paraparë edhe nënstacionet modulare dhe valvolat DN500 dhe DN600 (si bashkëfinancim me projektet e donatorëve). Si të tilla investimet në rrjetin e shpërndarjes pranohen plotësisht. Në kuadër të investimeve në rrjet është planifikuar edhe hartimi i Planit ideor për studimin e rrjetit në Kodrën e Diellit në vlerë prej 20,000 €. Për këtë plan ideor nuk janë ofruar informata konkrete dhe detaje përkatëse lidhur me zhvillimin e projektit, kështu që në mungesë të tyre nuk pranohet ky investim. Rrjedhimisht, nga sa u tha më lartë investimet vetanake në rrjetin e shpërndarjes pranohen në vlerën **610,000 €.**
* Investimet e planifikuara në stabilimentet e prodhimit të energjisë termike gjegjësisht në stabilimentet e kogjenerimit – HES dhe HRS, janë në kuadër të investimeve të rregullta për të ruajtur nivelin e operimit të kogjenerimit dhe siguruar furnizimi cilësor me energji termike. Prandaj ZRRE lejon shumën e paraqitur të investimeve prej **257,000 €**.
* Në Investimet e reja me vetëfinancim, ndër tjera, është planifikuar edhe ndërtimi i ndërtesës të zyrës qendrore administrative të NQ Termokos. Vlera e paraqitur e këtij investimi është 1,300,000€ për ekzekutimin e punimeve dhe 50,000 € për mbikqyrjen e ekzekutimit të punimeve. Lidhur me këtë fillimisht duhet theksuar se në sezonet e kaluara për ndërtimin e objektit është paraqitur shuma prej 530,000 €, e cila vlerë po ashtu është edhe në Planin Zhvillimorë afatgjatë. Konkretisht në shqyrtimin e kaluar për sezonin 2019/2020, ZRRE ka pranuar investimin në ndërtimin e objektit në shumën 530,000, prej së cilës shumë janë realizuar vetëm 67,980 € (12.83%) për hartimin e Studimit të Fizibilitetit: Vlerësim i situacionit dhe objekteve të NP”Termokos”sh.a dhe hartimin e projektit detal ndërtimor. Në ndërkohë në korrik të këtij viti janë marrë Leja ndërtimore dhe Leja mjedisore, ndërsa aktualisht në proces janë procedurat e tenderimit për përzgjedhjen e kontraktorit të ekzekutimit të punimeve ndërtimore dhe kontraktorit të mbikçyrjes së ndërtimit. Sa i përket vlerës së investimit, duhet theksuar se me hartimin e projektit detal ka ndërruar koncepti i ndërtimit të objektit duke rritur dukshëm përmasat e objektit dhe etazhitetin, që natyrisht ka rezultuar me një vlerë dukshëm më të madhe se vlera fillestare e paraparë. Lidhur me këtë, ZRRE dëshiron të theksoj se çdo ndryshim duhet të reflektohet në azhurnimin e Planit Zhvillimor që nënkupton edhe aprovimin e ZRRE-së, gjë që nuk është bërë nga NQ Termokos. Për më tepër ndryshimet përkatëse të investimeve paraprakisht të aprovuara duhet të jenë mirë të arsyetuara dhe të argumentuara. Duke marrë parasysh sa u tha më lartë, ZRRE vendosë që shumën e lejuar të investimit në shqyrtimin e kaluar prej 530,000 € ta bartë në shqyrtimin aktual tarifor për sezonin 2020/2021 duke hequr vlerën prej 67,980 € të realizuar në sezonin e kaluar, si dhe shton vlerën e pjesëshme për mbikqyrje të ndërtimit 20,000 €. Rrjedhimisht për këtë periudhë njëvjeçare të shqyrtimit tarifor, lejon vlerën e investimit për ndërtimin e objektit të ri prej **482,000€.**

* Në kuadër të investimeve të reja me pajisje të teknologjisë informative ZRRE pranon shumën e propozuar prej **45,000 €**.

Bazuar në vlerësimet e paraqitura më lartë ZRRE pranon gjegjësisht lejon Investimet e reja të planifikuara në vlerë totale prej **8,394,000 €.**

**Ndarja sipas mënyrës së financimit:**

Duke ju referuar detajeve të financimit të përshkruara më lartë ndarja e Investimeve të reja të lejuara sipas mënyrës së financimit është si më poshtë:

* (Investimet e reja të lejuara)DONACION = 7,000,000 €; dhe
* (Investimet e reja të lejuara)VETFINANC. = 1,394,000 €.

##

### 3.2.3 Përcaktimi i Kapitalit Punues

Sipas dispozitave përkatëse të Rregullës për Vendosjen e Çmimeve të Energjisë Termike – Shtojca 2, kapitali punues zakonisht përcaktohet për të lejuara mjete monetare qarkulluese për një periudhë jo më të gjatë se një muaj respektivisht vlerën e të hyrave mesatare mujore. Rrjedhimisht, ZRRE përcakton raportin 1/12 në të hyrat nga shitja e ngrohjes të realizuara në sezonin 2019/2020 – 6,381,802 €, dhe lejon **kapitalin punues** në vlerën **531,817 €.**

### 3.2.4 Zhvlerësimi Vjetorë i Aseteve - realizuar në sezonin 2019/20 (‘n-1’)

Zhvlerësimi vjetorë i realizuar në sezonin ‘n-1’ – 2019/20 llogaritet duke u bazuar në Bazën e Aseteve të Rregulluar (RAB) të realizuar në atë sezonë dhe mesataren e ponderuar të normës së zhvlerësimit; më konkretisht, nga Vlera e RAB të realizuar në 2019/20 (45,487,794 €) zbritet vlera e kapitalit punues të realizuar (524,066 €), dhe shuma e fituar (44,963,728 €) shumëzohet me mesataren e ponderuar të normës së zhvlerësimit (3.30%). Pra nga kjo llogaritet **Zhvlerësimi vjetor i realizuar në sezonin 2019/20** në vlerën **1,483,300 €.**

### 3.2.5 Tjetërsimet

Me tjetërsim nënkuptohen asetet që ndërmarrja e rregulluar i ka hequr nga përdorimi – asetet që janë dëmtuar në atë masë sa që nuk mund të riparohen dhe të përdoren përsëri, asetet që eventualisht janë shitur/huazuar (kur janë vlerësuar të papërdorshme) etj; Sipas formulës së dhënë në fillim të kapitullit 3.2, vlera e aseteve të tjetërsuara është e zbritshme (minusohet). Duke qenë se në këtë shqyrtim tarifor nuk është raportuar ndonjë tjetërsim i aseteve, vlera për tjetërsimet është 0€.

Përmbledhje e përcaktimit të RAB-it dhe RABf

Në tabelën vijuese paraqiten të përmbledhura komponentet përbërse dhe vlerat respective të Bazës së Rregulluar të Aseteve (RAB) dhe Bazës së Rregulluar të Aseteve të vetëfinancuara (RABf).

### Tabela 2: RAB dhe komponentët e tij - NQ TERMOKOS sezoni i ngrohjes 2020/2021

|  |  |
| --- | --- |
| **Baza e Rregulluar e Aseteve (RAB) - NQ TERMOKOS**  | **Lejuar nga ZRRE [€]** |
| **Sezoni i ngrohjes 2020-2021** |
| 3.2.1 | Baza e Rregulluar e Aseteve fillestarë (RABnfill.) | 45,487,794 |
|
| 3.2.2 | Investimet e Reja (INVn) | 8,394,000 |
|
| 3.2.3 | Kapitali Punues (WC**n**) | 531,817 |
|
| 3.2.4 | Zhvlerësimi Vjetorë i Aseteve – realizuar në sezonin 2019/20 (DEPn-1) | -1,483,300 |
| 3.2.5 | Tjetërsimet e aseteve – në sezonin 2019/20 (DISn-1) | 0 |
|  | **Baza e Rregulluar e Aseteve (RAB)** | **52,930,311** |

Lidhur me Bazën e Rregulluar të Aseteve të vetëfinancuara (RABf) duhet theksuar se vlejnë të njëjtat formulime si për RAB-in e përgjithshëm, porse këtu merren vlerat e aseteve/investimeve të vetëfinancuara; detajet në tabelën e mëposhtme:

### Tabela 3: RABf dhe komponentët e tij - NQ TERMOKOS sezoni i ngrohjes 2020/2021

|  |  |
| --- | --- |
| **Baza e Rregulluar e Aseteve e vetëfinancuar (RABf)- NQ TERMOKOS**  | **Lejuar nga ZRRE [€]** |
| **Sezoni i ngrohjes 2020-2021** |
| 3.2.1 | Baza e Rregulluar e Aseteve të vetëfinancuara - fillestarë (RABf-nfill.) | 9,110,869 |
|
| 3.2.2 | Investimet e Reja (të vetëfinancuara - pa donacione) ((INVf-n) | 1,394,000 |
|
| 3.2.3 | Kapitali Punues (WC**n**) | 531,817 |
|
| 3.2.4 | Zhvlerësimi Vjetorë i Aseteve të vetëfinancuara – realizuar në sezonin 2019/20 (DEPf-n-1) | -245,337 |
| 3.2.5 | Tjetërsimet e aseteve të vetëfinancuara - në sezonin 2018/19 (DISn-1) | 0 |
|  | **Baza e Rregulluar e Aseteve e vetëfinancuar (RABf)** | **10,791,349** |

## Vlerësimi dhe Përcaktimi i Zhvlerësimit Vjetor për sezonin 2020/2021

Përcaktimi i Zhvlerësimit vjetor për sezonin 2020/21 (‘n’) bazohet në vlerën e RAB-it total të përcaktuar në tabelën ‘2’ (kapitulli ‘3.2’) dhe në mesataren e ponderuar të normës së zhvlerësimit sipas kategorizimit të aseteve, të paraqitur në tabelë e mëposhtme ‘4’ dhe vlerave përkatëse të dhënë tabelën 2. Në tabelën 4 është dhënë në mënyrë të përmbledhur kategorizimi i RAB-it sipas kategorive të aseteve, jetëgjatësia respektive gjegjësisht norma e zhvlerësimit për secilën kategori të aseteve, si dhe norma mesatare e ponderuar e zhvlerësimit.

### Tabela 4: Kategorizimi i Aseteve (RAB) dhe norma mesatare e ponderuar e zhvlerësimit



Siç vërehet nga tabela më lartë norma mesatare e ponderuar e zhvlerësimit (NZHMP) është llogaritur 3.26%. Bazuar në vlerën totale të (RAB-it minus Kapitali punues) dhe Normën mesatare të ponderuar të zhvlerësimit, llogaritet Zhvlerësimi vjetor i lejuar, si në vijim:

**Zhvlerësimi vjetor i lejuar (DEPn)**=(Total RAB - WC**n)** \* NZHMP = 52,398,494 € \* 3.26 %= **1,710,430€**

## Përcaktimi i Kthimit të Lejuar në RAB (Fitimi i Lejuar)

Siç u përmend më parë, llogaritja/përcaktimi i Kthimit të lejuar llogaritet bazuar në Bazën e Rregulluar të Aseteve të vetëfinancuara RABf) dhe Normën e kthimit (RoR), pra përfshin dy komponentët në vijim:

* Përcaktimin (vendosjen) e Bazës së Rregulluar të Aseteve të vetëfinancuar (RABf); dhe
* Llogaritjen e Normës së Kthimit të lejuar (RoR), të përcaktuar në vlerën e WACC-ut.

Komponenta e parë - RABf është llogaritur në kapitullin 3.2 – tabela ‘3’, ndërsa llogaritja e komponentës së dytë – RoR përcaktohet në kapitullin vijues:

### 3.4.1 Llogaritja e Normës së Kthimit (RoR) të Lejuar

Objektivi i Normës së kthimit të arsyeshme (RoR) në Bazën e rregulluar të aseteve (RAB), është që të garantoj ndërmarrjet e ngrohjes qendrore për një fitim që lejon të vazhdohet me investimet në asete, në mënyrë që të mund ti rehabilitoj dhe ti zgjeroj ato.

Një RoR i arsyeshëm konsiderohet të jetë norma e “Mesatares së Ponderuar të Kostos së Kapitalit” (WACC), që llogaritet në komponentët e bazës së kapitalit, duke marrë parasysh ponderimet e shumave të këtyre komponentëve të kapitalit. Me fjalë tjera, WACC-u është shuma e mesatares së ponderuar të kostos së ekuitetit dhe kostos së borxhit.

Për koston e ekuitetit, ZRRE-ja ndjek metodologjinë e njohur ndërkombëtare të quajtur “Modeli i Çmimit të Kapitalit të Aseteve” (CAPM). CAPM shpreh koston e pritur të ekuitetit si një normë pa rrezik (rf) plus premiumin e rrezikut të ekuitetit (ERP). Ne mund ta definojmë ERP si ndryshimin mes rrezikut të tregut të ekuitetit – d.m.th. kthimi i pritur nga tregu i zhvilluar mirë – dhe normën e kthimit pa rrezik, e që shprehet me formulën e paraqitur më poshtë:

**ERP = (rm - rf)**

Norma e ERP varet nga rreziku i investimit në një treg të një vendi të veçantë.

Vlera e WACC-ut para tatimeve mund të llogaritet sipas formulës në vijim:

WACCpre-tax = [(D/V)\*kd] + [(E/V)\*ke]

ku:

**D/V** Raporti i borxhit ndaj totalit të bazës së kapitalit (si përqindje)

**E/V** Raporti i ekuitetit ndaj totalit të bazës së kapitalit (si përqindje)

**V** Totali i bazës së kapitalit, që është shuma e ekuitetit dhe borxhit

**kd** Kostoja e Borxhit

**ke** Kostoja e Ekuitetit

**Kostoja e borxhit (kd)** është zotim kontraktualdhe është norma interesit që ndërmarrja paguan në huatë (kreditë) aktuale.

**Kostoja e ekuitetit (ke)** llogaritet si në vijim:

**ke = rf +** **βe \*( rm - rf)**

ku:

rf Norma pa rrezik dhe nxjerret nga vlerësimet për kthimin në obligacionet (“bondet”) e qeverisë

βe “Beta”: masa e rrezikut për kompaninë përkatëse

**(rm - rf)** Premiumi i rrezikut të tregut të ekuitetit minus norma e kthimit pa rrezik

“Premiumi i rrezikut” është përcaktuar nga “beta” dhe nga premiumi i rrezikut të pritur të një tregu, e që investitorët e kërkojnë nga tregu si tërësi. Faktori “beta” matë pa-parashikueshmërinë e kthimit të një kompanie në relacion me tregun e mallrave (aksioneve) si tërësi.

Më poshtë ne vlerësojmë / llogarisim koston e borxhit dhe koston e ekuitetit për ndërmarrjet e ngrohjes qendrore në Kosovë, për të ardhur tek WACC para tatimeve.

Kostoja e Borxhit

Për këtë sezon të ngrohjes dhe sezonet vijuese, ZRRE-ja ka vendosur që raporti D/V në vlerën 60/100 (60% borxh dhe 40% ekuitet). Ky raport 60% duhet të përdoret në vlerësimet / llogaritjet e WACC-ut komercial para tatimeve për sezonin e ngrohjes 2019/2020, si dhe për sezonet vijuese, nëse nuk vërehen ndryshime domethënëse.

Aktualisht NQ Termokos ka huan nga KfW me normë interesi 8.79% për investimet në projektin e kogjenerimit. Lidhur më këtë duhet theksuar se pjesa më e madhe e investimeve të projektit të kogjenerimit ka qenë donacione (nga Qeveria Gjermane, Komisioni Evropian dhe nga Institucionet vendore qendrore dhe lokale); përderisa shuma prej 5,000,000 € është kredi nga KfW me normë interesi vjetor prej 8.97 % dhe afat kthimi 11 vjet. Rrjedhimisht kostoja e borxhit do te reflekton kredinë aktuale dhe fiksohet në vlerën **8.79 %**

Pra Kostoja e borxhit është:

**kd = 8.79 %**

Kostoja e Ekuitetit

Kostoja e ekuitetit paraqitet me formulën më poshtë:

**ke = rf +** **βe \*( rm - rf)**

ku:

**(rm - rf) = ERP** – Premiumi i Rrezikut në Ekuitet

Norma pa Rrezik (“Risk Free Rate - **rf**) aktualisht, bazuar në trendet financiare vendore dhe ndërkombëtare të obligacioneve qeveritare (bonove të thesarit) vlerësohet në rangun prej 1.1 deri 3.0%. Kufiri i ulët përfaqëson nivelin e interesave për bonot e thesarit afatgjatë të Kosovës përderisa kufiri i lartë përfaqëson mesataren 10 vjeçare interesave nga bonot e thesarit të Hungarisë – që përfaqëson emetuesin më të rrezikshëm të borxhit të tregtuar afatgjatë në mesin e krahasuesve rajonal. Bazuar në këtë ZRRE e fikson **Normën pa Rrezik** në vlerën **2.3 %.**

Vendimet e fundit të autoriteteve rregullative e vlerësojnë premiumin e rrezikut në ekuitet në rangun prej 3.5 gjer në 5%. Për shkak se NQ Termokos është ndërmarrje publike konsiderohet se rreziku në ekuitet është minimal dhe rrjedhimisht përvetësohet që vlera e **ERP-së të jetë e barabartë me 4.5%.**

Beta mesatare e aseteve për rrjetet e energjisë elektrike në BE dhe për ndërmarrjet e integruara është 0.42 e krahasuar me 0.54 - 0.63 për ndërmarrjet që kanë vetëm gjenerimin dhe furnizimin në BE dhe SHBA. Për shkak se industria e ngrohjes qendrore ne Kosovë është e vogël, duket e arsyeshme qe të supozojmë se rritja e kërkesës – që është faktori kryesor për rritjen e të ardhurave – do të jetë më e pa-parashikueshme se sa rritja e GDP – që është faktori kryesor për rritjen e tregut të mallrave dhe aksioneve – se sa në vendet e mëdha dhe të zhvilluara. Shtimi i një konsumatori të vetëm të madh në ngrohjen qendrore do të thotë rritjen e kërkesës për ngrohje qendrore në krahasim me kërkesën e mëparshme, përderisa ndikim në GDP mund të jetë shumë më i vogël. Në mënyrë që ta marrin në konsideratë natyrën më të pa-parashikueshme të të ardhurave të ndërmarrjeve të ngrohjes qendrore në krahasim me rritjen e GDP, ne vlerësojmë që kostoja e ekuitetit të jetë më e lartë se sa mesatarja e vendosur nga rregullatorët e BE-së, dhe ne konsiderojmë se “βe “e arsyeshme për ndërmarrjet e ngrohjes qendrore në Kosovë të jetë **βe = 1.**

Kostoja e ekuitetit pas tatimeve është si në vijim:

**ke post tax = 2.3% + (1 \* 4.5 %) = 6.80%**

Kostoja e ekuitetit para tatimeve gjendet duke shumëzuar rezultatin më lartë të kostos së ekuitetit pas tatimeve me relacionin që e konsideron tatimin (“tax wedge”) si më poshtë:

**‘Tax wedge’ = 1/(1-t)**

ku:

**t** Shkalla e tatimit në fitimin e kompanive

Tatimi në fitim (t) në Kosovë është 10% dhe relacioni që e konsideron tatimin (“tax wedge”) është:

**1/(1-0.10)= 1.11**

Kostoja e ekuitetit para tatimeve është:

 **ke pre-tax = 6.80% \* 1.11 = 7.55 %**

Si rrjedhim i llogarive më lartë llogaritet WACC-u para tatimeve – i rrumbullakuar në dy decimale – si më poshtë:

 **WACCpre-tax= [8.79% \* 0.6 ] + [7.55% \* 0.4 ] = 8.30%**

Llogaritja e Kthimit të Lejuar në RABf për NQ Termokos

Bazuar në WACCpre-tax  e llogaritur prej 8.30% në 3.4.1, llogaritet Kthimi i lejuar apo Profiti i lejuar për NQ Termokos, sipas formulës më poshtë:

RET = RoR x RABf

Pra Kthimi i lejuar në RABf është i barabartë me 10,791,349€ \* 8.30% = 895,274 €.

### Tabela 5: Kthimi i Lejuar (Profiti i Lejuar) në RABf për sezonin e ngrohjes 2020/2021

|  |  |
| --- | --- |
| **Kthimi i Lejuar në RABf** | **Lejuar nga ZRRE [€]** |
| **për NQ TERMOKOS**  |
| **RABf** | **Baza e Rregulluar e Aseteve - vetëfinancuar** | **10,791,349** |
| **RoR** | **Norma e Kthimit në vlerën e WACC**  | **8.30%** |
|   | **Kthimi i Lejuar në RABf** | **895,274** |

## Përcaktimi i Kostos së Humbjeve në Rrjet

Kostoja e lejuar e humbjeve të rrjetit shërben për të mbuluar kostot që i shkaktohen ndërmarrjes për shkak të humbjeve të energjisë termike gjatë transportit dhe shpërndarjes. Në përputhje me Shtojcën 1 të Rregullës për Vendosjes e Çmimeve të Energjisë Termike kjo kosto llogaritet si herësi në mes të humbjeve sasiore të rrjetit dhe gjenerimit të energjisë termike që hyn në rrjet (niveli në përqindje i humbjeve të tërësishme në rrjet), kjo e shumëzuar me koston e përgjithshme variabile të gjenerimit.

Nga sa u tha më lartë ZRRE, ka zhvilluar Bilancin e energjisë termike të NQ Termokos për sezonin 2020/2021, përmes së cilit ka përcaktuar humbjet sasiore të rrjetit **27,624 MWh** – që është shuma e humbjeve sasiore në rrjetin e transportit TC Kosova B – NQ Termokos (5,353 MWh) dhe humbjeve sasiore në rrjetin e shpërndarjes (22,271 MWh). Shprehur në përqindje, niveli i përgjithshëm i humbjeve në rrjet është 10.30% - niveli i humbjeve në rrjetin e transportit: 2.0% dhe niveli i humbjeve në rrjetin e shpërndarjes 8.30%. Gjithashtu nga Bilanci i energjisë termike është derivuar sasia e prodhimit (gjenerimit) neto dhe blerjeve neto të energjisë termike – në sasi totale 268,328 MWh.

Bazuar në vlerat më lartë dhe në koston variabile operative (2,599,468 €) llogaritet **Kostoja e humbjeve** në rrjet në vlerën **267,614 €.**

## Përshtatja (Axhustimi)

Përshtatja (axhustimi) shërben për të korrigjuar ndryshimet eventuale mes planifikimeve të shqyrtimit tarifor për periudhën (sezonin) ‘n-1’dhe realizimeve që faktikisht kanë ndodhur në atë periudhë (sezon) dhe ato ndryshime përfshihen (korrigjohen) në shqyrtimin e ardhshëm.

Konkretisht axhustimi përfshinë ndryshimin mes planifikimit dhe realizimit faktik të këtyre komponentëve: i) Të hyrave (të rregulluara dhe të parreguluara); Kostove Operative; Zhvlerësimit vjetorë; dhe kthimit në RABf.

Vlera totale e axhustimit për sezonin paraprak 2019/20 është llogaritur: **-311,418 €.** Pra vlera totale e axhustimit prej -311,418 € zbritet nga vlera e të Hyrave të lejuara për sezonin 2020/2021

## ****Llogaritja e të Hyrave Maksimale të Lejuara - Përmbledhje****

Të hyrat e lejuara totale janë llogaritur sipas formulës:

**MAR = OC + DEP + RTN + LOS +/- ADJ**

Fillimisht duhet theksuar se në llogaritjen e të Hyrave maksimale të lejuara merren Kostot operative të zbritura për koston e lejuar të humbjeve (kostot operative të ashtuquajtura neto në vlerë prej **4,398,902 €**)

Rrjedhimisht vlera e MAR është e barabartë me **6,960,802 €** siç paraqitet detalisht në tabelën 6.

### Tabela 6: Të Hyrat e lejuara për NQ Termokos sezoni i ngrohjes 2020/2021

|  |  |
| --- | --- |
| **Të Hyrat e Lejuara** | **Lejuar nga ZRRE [€]** |
| **NQ TERMOKOS për sezonin 2020/2021** |
| **OC** | **Kostot Operacionale të Lejuara** | **4,398,902** |
| **DEP** | **Zhvlerësimi Vjetor** | **1,710,430** |
| **RTN** | **Kthimi i Lejuar në RABf** | **895,274** |
| **LOS** | **Kostot e lejuara te humbjeve** | **267,614** |
| **ADJ** | **Axhustimi – ndryshimi mes lejimeve dhe realizimeve**  | **-311,418** |
| **MAR** | **Të Hyrat Maksimale të Lejuara**  | **6,960,802** |
|

Për të qenë në përputhshmëri me strukturën tarifore, që parasheh ndarjen në komponentën për kapacitetin termik (komponenti fiks) dhe në komponentën e sasisë së energjisë termike (komponenti variabil), ndarja e MAR-it bëhet sipas proporcionit: pjesa fikse 15% dhe pjesa variabile 85%. Rrjedhimisht ndarja e MAR-it në pjesën fikse dhe variabile për sezonin e ngrohjes 2020/2021 është si vijon:

**Pjesa fikse e të Hyrave Maksimale të Lejuara (MARF) 1,044,120 €**; dhe

**Pjesa variabile e të Hyrave të Lejuara (MARv) 5,916,682 €.**

#  Bilanci i Energjisë Termike

Bilanci i energjisë termike është një komponentë mjaft e rëndësishme në shqyrtimin tarifor sepse përcaktohen projeksionet për prodhimin/blerjet e energjisë termike, humbjet në rrjet dhe përfundimisht furnizimin e konsumatorëve. Për këtë arsye projeksionet në Bilanc janë me ndikim në planifikimin e kostove respektive, dhe rrjedhimisht me ndikim në përcaktimin e të Hyrave të lejuara dhe tarifave.

Në vijim në forma tabelare dhe grafike janë paraqitur të përmbledhur komponentët e Bilancit të energjisë termike për NQ Termokos për sezonin 2020/2021.

### Tabela 7: Përmbledhje e Bilancit të energjisë termike

|  |  |  |
| --- | --- | --- |
| **Balanca e Energjise Termike - NQ Termokos sez. 2020/2021** | **Propozuar nga NQ Termokos**  | **Lejuar nga ZRRE** |
| Bruto Prodhimi i En. Term. | MWh |  6,820  | 6, 820 |
| Bruto Blerjet e En. Term. (Hyrja në Rrjet. Transp.) | MWh |  267,648  |  267,648  |
| Neto Blerjet e En. Term. (Dalja nga Rrjet. Transp.) | MWh |  262,295  |  262,295  |
| Humbjet sasiore në Rrjetin e Transportit | MWh |  5,353  |  5,353  |
| Humbjet në përqindje në Rrjetin e Transportit | % | 2.00% | 2.00% |
| Bruto Prodhimi + Bruto Blerjet e En. Term. | MWh |  274,468  |  274,468  |
| Humbjet sasiore në Rrjet. Transp. + Konsumi vetanak | MWh |  6,140  |  6,140  |
| Neto Prodhimi + Neto Blerjet e En. Term. (Hyrja në Rrjet. Shpërnd.) | MWh |  268,328  |  268,328  |
| Humbjet sasiore në Rrjetin e Shpërndarjes | MWh |  22,271  |  22,271  |
| Humbjet në përqindje në Rrjetin e Shpërndarjes | % | 8.30% | 8.30% |
| **Furnizimi / Konsumi i En. Term.** | **MWh** |  **246,056**  |  **246,056**  |